AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei

bendrovei „Molėtų švara“

1. **Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų švara“ (toliau – Bendrovė) 2020 m. sausio 28 d. raštu Nr. S-035 „Dėl turto perdavimo“ prašo pagal patikėjimo sutartį 5 metams perduoti automobilį ŠKODA OCTAVIA savivaldybės savarankiškosios funkcijos vykdymui. Molėtų rajono savivaldybės administracijos (toliau – Administracija) direktoriaus 2020 m. sausio 27 d. įsakymu Nr. B6-66 „Dėl Molėtų rajono savivaldybės turto pripažinimo nereikalingu“ automobilis ŠKODA OCTAVIA, kurio valstybinis Nr. DEE356, identifikavimo Nr. TMBCS21Z582041515, įsigijimo vertė 5790,08 Eur, likutinė vertė 2020 m. sausio 1 d. 0,00 Eur, pripažintas nereikalingu Administracijos funkcijoms vykdyti.

Administracija, įvertinusi poreikį, siūlo automobilį perduoti Bendrovei savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendinimui.

Parengto tarybos sprendimo projekto tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą automobilį ŠKODA OCTAVIA pagal turto patikėjimo sutartį perduoti 5 (penkeriems) metams UAB „Molėtų švara“ vykdyti savivaldybės savarankiškąją funkciją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 31 punktas, 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perdavus automobilį atsiras galimybės tinkamai vykdyti savivaldybės savarankiškąją funkciją.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.